‘ทริส’ให้Aบางกอกเชนติงแผนใช้เงิน
ทริสเรทติ้งจัดอันดับเครดิตหุ้นกู้ไม่มีประกันชุดใหม่องค์กร BCH ที่ &#8220;A&#8221; เตือนระวังการใช้เงินในการลงทุน
11 ม.ค. 2556

ทริสเรทติ้งจัดอันดับเครดิตหุ้นกู้ไม่มีประกันชุดใหม่องค์กร BCH ที่ “A” เตือนระวังการใช้เงินในการลงทุน 
บริษัท ทริสเรทติ้ง ให้เครดิตหุ้นกู้ไม่มีประกันชุดใหม่บริษัท บางกอก เชน ฮอสปิทอล (BCH) มูลค่า 1,800 ล้านบาท ที่ A พร้อมให้เครดิตองค์กรของบริษัทที่ระดับ A ด้วยแนวโน้มคงที่
สำหรับเงินที่ได้รับจากการออกหุ้นกู้ในครั้งนี้จะนำไปใช้ชำระคืนหนี้เงินกู้ระยะยาวจากธนาคารพาณิชย์ และใช้ในการขยายงานของบริษัท 
ทั้งนี้ อันดับเครดิตที่ได้รับสะท้อนถึงความเป็นผู้นำของบริษัทในกลุ่มคนไข้รายได้ระดับปานกลางถึงระดับต่ำกว่า ตลอดจนฐานรายได้ที่หลากหลาย คณะผู้บริหารที่มีประสบการณ์ และประสิทธิภาพในการบริหารจัดการต้นทุน 
อย่างไรก็ตาม ความแข็งแกร่งดังกล่าวมีข้อจำกัดบางประการจากการแข่งขันที่รุนแรงในธุรกิจการรักษาพยาบาลผลกระทบจากการเปลี่ยนแปลงนโยบายด้านสุขภาพภาครัฐ รวมทั้งความเสี่ยงจากการขยายธุรกิจของบริษัท 
ขณะที่แนวโน้มอันดับเครดิต “คงที่” สะท้อนถึงบริษัทจะยังคงรักษาสถานะทางการตลาดที่แข็งแกร่งในกลุ่มลูกค้ารายได้ระดับปานกลางและลูกค้าโครงการสุขภาพภาครัฐเอาไว้ได้ รวมทั้งสามารถดำเนินธุรกิจโรงพยาบาลใหม่คือ “The World Medical Center” (WMC) ได้อย่างราบรื่น 
ทั้งนี้ บริษัทควรดำเนินนโยบายทางการเงินอย่างระมัดระวัง สำหรับการลงทุนในอนาคตด้วย 
อันดับเครดิตของบริษัทถือว่ามีความแข็งแกร่งและสามารถรองรับความเสี่ยงต่างๆ ที่อาจเกิดจากการเปิดดำเนินการโรงพยาบาลแห่งใหม่และการลงทุนในอนาคตได้พอสมควร